Ph.d. project Annette Grunwald

**Attractiveness/recruitment to technical education and outreach activities**

Projektet er tilknyttet forskningsgruppen for Problembaseret Læring på Aalborg Universitet og fokuserer på metodeudvikling for tiltrækning/rekruttering til de tekniske uddannelser og institutioners ”outreach” aktiviteter. Forskningen er knyttet til allerede etablerede projekter, såsom et Elevuniversitet om energi- og klima for 5. og 6. klasses elever og et samarbejdsprojekt mellem folkeskoler og virksomheder i Horsens området for at øge interessen for naturfagene.

Projektet beskæftiger sig med læring og samarbejde i et netværk af universitet, University College, folkeskolen, kommunen, virksomheder og andre aktører for at øge den generelle interesse for de naturvidenskabelige fag. Formålet er at identificere hvordan praktiske erfaringer og naturvidenskab anvendt i praksis påvirker interessen for de tekniske uddannelser. Forskningsområdet inkluderer “outreach” for grupper af unge, som ofte ikke anser ingeniør- og tekniske uddannelser som en oplagt uddannelsesmulighed, heriblandt piger.

Projektet er medfinansieret af VIA University College Horsens.